এর পরের উবাচটি হলো বিএনপির স্থায়ী কমিটির সদস্য গয়েশ্বর চন্দ্র রায়ের। সরকার পতনের নতুন তত্ত্ব আবিষ্কার করেছেন গয়েশ্বর চন্দ্র রায়। তিনি বলেছেন, মাত্র এক মাস আন্দোলন করলেই নাকি ক্ষমতাসীনদের খুঁজে পাওয়া যাবে না। আন্দোলন জমাতে নেতাকর্মীদের শপথ বাক্য পাঠ করাতে যেয়ে বিএনপির এই সংখ্যালঘু বড় নেতা এমন উচ্চারণ করে বলেছেন চেয়ারপার্সন খালেদা জিয়া নিজেই রাস্তায় নামার প্রস্তুতি নিচ্ছেন। গতকাল ১৮ ডিসেম্বর জাতীয় প্রেসক্লাবে আন্তর্জাতিক মানবাধিকার দিবস উপলক্ষে এক অনুষ্ঠানে গয়েশ্বর এসব কথা বলেন। তার মুখ থেকে এসব কথা শুনে উপস্থিত নেতাকর্মীদের অনেকেই মুখ চেয়ে হাসেন, আর বলেন কত বড় আঁতেল। তিনি আরও বলেন ‘যেখানে গণতন্ত্র নেই, সেখানে মানবাধিকার নিয়ে আলোচনা করা অসার। এক পাত্রে যেমন দুধ আর তেঁতুল রাখা যায় না, তেমনি আওয়ামী লীগ যেখানে আছে সেখানে গণতন্ত্র থাকতে পারে না।’